cyanic-selkie/wikianc huggingface dataset:
Zhou Fang (Dinastiyang Tang)
Si Zhou Fang (c. 730–800), kortesiyang pangaran Zhonglang (仲朗), sarong Tsinong pintor kan Dinastiyang Tang. Si Zhou nag'estar sa kabesermng Tang nin Chang'an (moderno Xi'an) kan ika-8ng siglo. Siya naggikan sa sarong pamilyang noble asin ta ini pinapanalmingan sa saiyang mga trabaho, arog kan Court Ladies Adorning Their Hair with Flowers (saiya daa) asin Court Lady With Servants. An aktibidad ni Zhou Fang sa arte halawig, aboton mga tolo a bot apat na dekada, nagdadalagan abay sa Anoy nin Dàlì sundo Anoy nin Zhenyuan (766–805), asin saiyang pagsibot sa arte nakasentro haros sa Chang'an asin sa Jiangnan.
Personalmente siya nagpipinta para sa Emperador, asin an mga tema kan saiyang obra dapit sa mga bagay relihiyoso asin aro-aldaw na pagbuhay. Siya naimpluwensyang gayo kan liso asin detalyadong istilo ni Gu Kaizhi asin ni Lu Tanwei sa peryodo kan Anom na Dinastiya.
An dai'nang kritiko sa arte na si Zhu Jingxuan nagtaram:
"Zhou Fang's Buddha, celestial beings, figures, and paintings of beautiful women are all incredible masterpieces."
Huli sa saiyang opisyal na karera asin aristokratang kamugtakan, si Zhou nabuhay asin nakasararo mga areistokrata man. Siya kagurubay kan si bantogan na pintor man kan Dinastiyang Tang na si Wu Daozi asin inaprobetsang manu'dan an mga tema asin mga paagi ni Zhang Xuan sa pagpintura. Kapwa pareho an saindang istilo nin pagtala' sa saindang trabaho haros nagkakaagidan nanggad na an mga henerasyon na nagsurunod namulo-mulo na sa paghanap kan dirikit asin saradit na pagkakaiba sa kolor nakadigta sa mga pigura kan mga babae.
Si Zhou nagmukna nin mga pintura na nagrerepresentar nin mga diyos-diyosan pigmodelo sa mga kababaihan sa korte, sarong pangyayari na an mga pintura dapit sa relihiyosong mga tema nagigin mas tunay, asin an pagpinturang sekular nagpopoon-poon na. An saiyang mga retratong pintura nagtataong-doon sa tunay na buhay, asin nagin pinu'nan kan mga pintura nin mga babaeng sekular, bagay nakaimpluensya sa huring mga pagpintura nin mga babae sa korte. Siya sarong bantogan na pintor sa karakter asin sa bagay relihiyoso, asin an pinakabantog na pintura ni Zhou na namukna iyo an inapod na "Water Moon Goddess of Mercy". An saiyang mga pinturang Buddhist nagin iyo na an pasikaran na popular na inapod "Zhou Jiaxiang".
Pagkapara kan byodibersidad
An pagkapara kan byodibersidad ibinibilang an pankinaban na pagkapara nin manlain-lain na mga ispesye, siring man an lokal na pagbawas o pagkapara nin mga ispesye sa sarong irukan, na nagreresulta sa pagkawara nin byolohikong dibersidad. An panhuring pangyayari pwedeng temporaryo o permanente, depende sa kun baga an pagkaraot kan kapalibutan na naresulta sa pagkapara maisusulit pa sa paagi nin ekolohikong restorasyon/ekolohikal na resilience o epektibo nang permanente (halimbawa, sa paagi kan pagkapara nin daga). An presenteng pankinaban na ekstinksyon (sa parating inaapod na ikaanom na lagduan na pagkapara o Antroposenong ekstingksyon), nagresulta sa krisis sa byodiberidad na dara kan mga aktibidad nin tawo na nagtutulod lampas planetaryong mga sagkudad asin sagkod ngunyan napatunayan na dai na maisusulit.
Dawa pa ngani an permanenteng pagkapara nin mga species sa bilog na kinaban mas dramatiko asin makaturutristeng pangyayari kisa sa mga pagbabagong rehiyunal sa komposisyon nin mga ispesye, dawa an sadit na pagbabago gikan sa maray-rahay asin pusog na estado pwedeng magkaigwa nin dramatikong impluwensya sa food chain siring na an mga pagbawas sa saro sanang ispesye pwedeng magkaigwa nin bakong paborableng epekto sa interong chair (coextinction), na nagresulta sa sarong pankagabsan na reduksyon sa byodibersidad, posibleng alternatibong pusog mga estado nin sarong ekosistema dawa pa. An mga ekolohikal na epekto nin byodibersidad parateng tinutumang kan pagkawara kaini. An bawas na byodibersidad partikularmente nagbubunga nin bawas na ekosistemang serbisyo asin nagtatao nin tulos-tulos na peligro para sa seguridad sa kakanon, alagad pwede man na magkaigwa nin mas nagdadanay na konsekwensya sa salud kan publiko.
An internasyunal na mga organisasyon kapalibutan nagkakampanyang ulangon an pagkapara kan biodibersidad, an mga opisyal sa salud kan publiko isinaro iyan sa One Health na dulok sa praktika nin pampublikong salud, asin an nag-uurog na preserbasyon kan biodibersidad kabtang nin internasyunal na palakaw. Halimbawa, an the UN Convention on Biological Diversity nakasentro sa paglikay na likayan an pagkapara kan byodibersidad asin proaktibong konserbasyon mga wild areas. An internasyunal na komitment asin mga katuyuhan para sa trabahong ini sa presente isinasahawak kan Sustainable Development Goal 15 "Life on Land" asin Sustainable Development Goal 14 "Life Below Water". AlagadAn "Making Peace with Nature" na report kan United Nations Environment Programme na pigpaluwas kan 2021 nahiling na an kadaklan sa mga paghihinguang ini dai nakaabot sa saindang internasyunal na mga katuyuhan.
DNA
too|thumb|Iskimatikong paglaladawan kan DNA na pinapahiling an istraktura niyang double helix.
An DNA o deoxyribonucleic acid (Filipino: deoksiribonukleyikong asido) iyo sarong nukleyikong asido na naglalaog nin mga henetikong instruksyon na piggagamit sa pag-uswag asin paggana kan gabos na aram na mga buhay na organismo puwera sa mga "RNA virus".
An mga segmentong DNA na nagdadara nin mga henetikong impormasyong ini iyo inaapod na mga "gene". Liwat, an ibang mga sekwensiyang DNA iyo nag-aako nin istraktural na mga responsabilidad o kabale sa pagreregula nin paggamit kan henetikong impormasyong ini. Kaiba kan RNA asin mga protina, an DNA iyo saro sa tolong pangenot na makromolekula na importante para sa gabos nin aram na mga porma nin buhay.
Istraktura
too|thumb|Animasyon kan DNA An DNA iyo pigbibilog nin duwang halabang polimero nin mga simpleng yunit na inaapod na nucleotide na may mga likudang-tulang (backbone) na gibo sa asukar (sugar) asin mga grupong phospate na pinag-dukot nin mga "sugpon na ester" (ester bonds). An duwang mga strandong (strands) ini iyo nagdadalagan sa magkabaliktad na mga direksiyon sa lambang saro asin kaya iyo anti-paralelo.
An mga nakakabit sa lambang asukar iyo saro sa apat na mga klase nin molekulang inaapod na "nucleobases" (na inpormal na inaapod na "bases"). An sekwensiya kan mga apat na nucleobases sa kalabaan kan likudang-tulang (backbone) na nagkokodigo nin impormasyon. An impormasyong ini iyo pigbabasa gamit an henetikong kodigo (genetic code) na nagrereferar sa sekwensiya kan mga asidong amino sa laog nin mga protina. An kodigong ini iyo pigbabasa sa paagi nin pagkokopya kan mga "stretches" nin DNA sa mga kasugpon na asidong nukleyiko na RNA sa sarong prosesong inaapod na transkripsiyon.
Kagibohan
Sa laog nin mga selula, an DNA iyo pinakarhay sa halabang mga istrakturang inaapod na "kromosoma". Sa pagbabanga kan selula, an mga kromosomang ini iyo pigduduplika (duplicated) sa prosesong inaapod na "Replikasyon kan DNA" na nagtatao sa lambang selula nin kumpleto kaining linya nin mga kromosoma.
An mga eukaryotikong organismo (mga hayop, tinanom, fungi asin protista) iyo nag-iimbak nin harus gabos kan mga DNA kaini sa laog kan nucleus nin selula asin pirang mga DNA kaini sa organelo (organelles) arug kan mitochondria o chloroplast.
Lain digdi, an mga prokaryote (bacteria asin archaea) iyo nag-iimbak kan DNA kaini sa cytoplasma sana. Sa laog kan mga kromosoma, an mga protinang chromatin arug kan histone iyo nagsusuksok asin nagpapakarhay nin DNA. An mga suksok na istrakturang ini iyo naggagabay sa mga interaksyon sa tahaw nin DNA asin ibang mga protina na nagtatabang sa pagkontrol kun aring mga parte kan DNA iyo pigtatranskriba.
Kevin Michael Richardson
Si Kevin Michael Richardson III (The Bronx, Oktobre 25, 1964) dating sarong Amerikanong entertainer.
Pilmograpiya ni Yoon Joo-hee
Si Yoon Joo-hee (pinangaki kan Pebrero 21, 1985) sarong aktres sa South Korea. Midbid siya sa pagluwas sa multi-season medical/crime procedural cable TV series Quiz of God.
Oksiheno
thumb|Likidong porma kan oksiheno na yaon sa sarong beaker. An oksiheno o oksihena (oxigeno, Ingles: oxygen) iyo sarong elemento na igwang simbolo na O asin may bilang atomiko na 8. An oksihena iyo mayong parong, mayong namit, asin bakong metaliko.
Kaipuhan ini ngarig makagibo nin kalayo asin magkaigwa nin reaksyon sa mga metalikong elemento para makahimo nin mga pangenot na oksido. Piggagamit ini sa welding, hinahalo ini sa acetylene ngarig makagibo nin napakainit na kalayo. Piggagamit man ini sa mga space rockets kun sain ini iyo ginigibong gasolina ngarig matabanagan ining maglayog nin halangkaw. An oksiheno man iyo importante sa paggibo nin kalayo. Kun mayo ini, dae makakagibo nin kalayo. An importanteng grupong-atomiko (molecule) nin oksiheno iyo an "ozone", kun sain ini iyo nagtatabang sa pagpugol sa ultraviolet gikan sa saldang.
Itiot nin San Bernardino
An Itiot nin San Bernardino (Kipot ng San Bernardino) sarong itiot sa Filipinas na nakatakod sa Dagat Samar kaiba an Dagat Filipinas. Pigsusuway kaini an Rawis kan Bikol kan isla nin Luzon sa isla kan Samar sa sur.
Nitroheno
thumb|216x216px|Likidong nitroheno An nitroheno (nitrogeno, Ingles: nitrogen) iyo sarong elementong kimikal na may bilang atomiko na 7 asin may simbolong N. Ini iyo sarong hugakon asin diyatomikong gas na mayong namit, parong, o kulay sa normal na kundisyon.
Pigbibilog nin nitroheno an 78.1% kan atmospera nin kinaban asin ini iyo sarong yayaon na elemento sa gabos na buhay na tisyu asin asidong amino. Kadakulon na kompuwesto, arug kan amonya (ammonia) asin asidong nitriko, iyo may nitroheno. An mga kimikal na ini iyo nag-iikot sa satuyang ecosystem uli sa Nitrogen Cycle na kun sain nagagamit niyato liwat an mga ini sa satuyang pagbuhay-buhay.
Prigen
An Prigen sarong distrito sa Rehensiyang Pasuruan kan Subangang Haba, Indonesya. Nakamugtak an Prigen sa dalisdis kan bulkan Arjuno. Nakamugtak man an Taman Safari II sa Prigen.
Nakamugtak an ika-13 siglong temple nin Candi Jawi (orihinalmenteng bisto sa Jajawa) sa kasubangang dalisdis kan Bukid Welirang sa luwas kan baryo Candi Wates sa distritong Prigen. Saro ining sinkretikong Hindu-Buddhist temple (kandi)
Mga hangganan
An mga hanggana kan mga rehiyo iyo an mga minasunod:
Administratibong pagkakabaranga
Igwa an Distritong Prigen nin 11 mga baryo asin 3 mga distrito, 80 mga kagtaraid, 571 RWs asin 599 RTs
🇨🇴
Lugar nin turista kan Tretes
Ini sarong kadukidan na lugar nin turista sa bitisan asin mga dalisdis kan raya nin bukid kan Arjuno-Welirang dangan nasa average na altitud nin 800 m sa ibabaw kan dagat na igwang average na temperatura nin duros na 18-22 degrees Celsius. An tourist spot na ini, pirmi na nakalaan para sa kamping. An pira sa mga sikat na turismo sa Tretes iyo an Busay nin Kakek Bodo, Busay nin Putuk Truno, Busay nin Perhutani, Finna Golf asin an pinakasikat na Taman Safari Indonesia 2. Igwa man ining makahistoriyang lugar nin pamana na madudugangan sa nayon nin Candiwates, Arog kan Templo nin Jawi. Igwa man sa lugar nin Prigen nin dakol na mga otel asin villa.
Edgars Rinkēvičs
Si Edgars Rinkēvičs (namundag 21 Septyembre 1973) sarong Latvian na opisyal publiko asin politiko, an Ministro na Panluwas nin Latvia poon 2011 asin an President-elehido nin Latvia. Sa pagtukaw niya sa katongdan bilang presidente, siya an enot na hayaghayag na bakla' na pamayo nin estado nin sarong Unyon Europeong nasyon. Bago siya nagin ministro, siya nagserbi komo pamayo kan Chancery nin Presidente nin Latvia, bilang Sekretaryo nin Estado sa Ministriya nin Depensa, asin man deputy kan Saeima.
Dating nagrerepresentar kan Latvian Way asin kan Reform Party, siya haloyan nang myembro kan Unity Party poon pang Mayo 2014.
Miss World
An Miss World iyo an pinakagurang na nag-eeksister na internasyonal na pagarayonan. Pigmukna ini sa United Kingdom ni Eric Morley kan 1951. Poon kan siya magadan kan 2000, an balo ni Morley, si Julia Morley, nag-ako kan pagarayonan. Kaibahan kan Miss Universe, Miss International, asin Miss Earth, saro iyan sa Apat na Darakulang pankinàban na pagarayonan.
An presenteng Miss World iyo si Karolina Bielawska kan Poland, na kinoronahan ni Toni-Ann Singh kan Jamaica kan Marso 16, 2022, sa San Juan, Puerto Rico.
Vladimir Makei
Si Vladimir Vladimirovich Makei (Владимир Владимирович Макей; Уладзі́мір Уладзі́міравіч Маке́й; 5 Agosto 1958 – 26 Nobyembre 2022) sarong Belarusong politiko na nagin Ministro nin Panluwas nin Belarus poon 2012 sagkod na siya nagadan kan 2022.
Kaamayi nin buhay/ edukasyon
Si Vladimir Makei namundag kan 5 Agosto 1958 sa Grodno Region, Byelorussian SSR. Siya naggradwar sa Minsk State Pedagogical Institute of Foreign Languages kan 1980. Siya nagserbi sa Pwersa Armada nin USSR asin sa Pwersa Armada nin Belarus pakatunaw kan Unyon Sobyet. Siya nagretiro kan 1993 bilang sarong koronel.
Karera
Si Makei nagserbi sa ministriya bilang sekretaryo nin magkapirang departamento: Information and Humanitarian Cooperation, Analysis and Forecast, Office of the Minister and State Protocol Service. Poon 1996 abot 1999 siya nagtrabaho sa embahada nin Belarus sa Paris komo sarong counselor. Poon 2008 abot 2012 siya nagtrabaho bilang Chief of Staff ki Alexander Lukashenko. Poon 20 Agosto 2012 siya nagin Ministrong Panluwas. Kan Enero 2011, si Makei na-blacklist kan European Union pakapangyari kan eleksyon presidensyal asin kan surunod na mga mprotesta;alagadr, an ban hinale na pakalihis sarong taon magianan lang an diplom atikong poakirelasyon kan Belarus sa iban g nasyon.
Durante kan 2020 Belarusong mga protesta, si Makei nagtaram sa sarong tiripon sa Ministriyang Panluwas na isayman dai nag'uuyon sa polisya nin estado maghale sa ministriya. Saiya man na pigbawal an siisayman sa personahe sa opisina na magbali sa mga protesta. Duwang empleado na nagpiket dara an mga puting papel sinda pinatalsik sa trabaho sa laog kan semana (saro sa nahale sa trtabaho nag'usip sa peryodista na pigsisante siya huli "sa pag'aliwalas sa saiyang trabaho"). Kan Pebrero 2021,si Makei pi'akusar mga diplomat sa pagsotsot na magtumang asin pagpalakop nin mga impormasyon na laban sa estado. Kan Abril 10, 2021, si Makei naghuma' na an "sosyedad sibil" sa Belarus “mapapara” kun magimponer nin mas higot na mga lakdang.
Durante kan siya nagtutukaw na Chief of Staff, si Makei namahala kan kooperasyon kan gobyerno sa Briton na PR firm Bell Pottinger. Si Mikalai Khalezin, direktor sa Belarus Free Theatre, nagsabi na si Makei iyo an responsable sa pagsala' sa saiyang teatro na iyo an naggagatong kan mga aktibidad ni Khalezin kontra ki anti-Lukashenko. Mga sarong semana bago kan 2010 na eleksyon, si Makei pig'aakusar an oposisyon sa Belarus na nag'aandam nin armadong probokasyon.
Kasulo
An dakulaon na kalayo pwedeng magprodusir nin firestorm, na kun saen an central column kan nag-iitaas na mainit na aire hihihigop an makusog na palaog na duros, kun saen nagsusuplay nin oksiheno sa kalayo.
Pwedeng magkawsa nin kaswalidad an kasulo kabali an mga nagkagaradan o nalugadan huli sa pagkasulo, trauma huli sa pagrumpag kan mga estruktura asin sa pagkamas-kamas pagdurulag, asin pagsa'ngab nin aso.
Paha (gubing)
thumb|300x300px|Sarong itom na paha An paha saróng kasu'lotan sa hawak. Ini malogyat na banda o hagkos, na parati gibo sa anit o mahi'bog na tela, asin pigsusu'lot sa palibot kan habayan. Minasuporta an paha sa pantalon o palda o iba pang mga badoon tangane dai maghuros.
Materyales
An Leather iyo an pinakabantog na materyal para sa paha huli ta pwede iyan magtagal na nakatiklop, nakabaluktot, asin hinigotan na dai nadadanyaran. An genuine leather na paha makakaadaptar sa parasulot sa paglihis kan panahon. An mga paha gibo man gamit an range nin iba pang materyales, kabali an braided leather, tooled leather, suede, leather-backed ribbon, canvas, webbing, rope asin vinyl.
Sosyedad
An sosyedad iyo an sarong grupo nin indibidwal na imbwelto sa persistent na sosyal na interaksyon o dakulang sosyal na grupo na naghihiras nin parehong sosyal na teritoryo, tipikal na subject sa parehong politikal na awtoridad asin dominanteng kultural na lalaoman.
Etimolohiya
An terminong "sosyedad" naggikan sa ika-12 na siglong French société (nangangahulugan 'kaiba'). Ini man sa liwat ginuno sa katagang Latin na societas, na sa liwat ginuno gikan sa pangngaran na socius ("comrade, katood, ally"; adjectival form na socialis) ginamit tanganing iladawan an bugkos o interaksyon sa pag-ultanan kan mga partido na makinatood, o kisswera sibil. Mayo nin artikulo, an termino pwedeng magpanongod sa kabilugan kan sangkatawuhan (siring man: "an sosyedad sa pangkagabsan", "society at large", asbp.), minsan siring idtong mga bakong makinatood o bakong sibil sa natatada kan sosyedad sa sentidong ini posibleng magin "antisocial".
Takula tofao
An Takula Tofao (inaapod man na Tacula Tefao) tradisyonal na helmet panggera gikan sa Isla nin Nias, Indonesya.
Deskripsyon
An Takula Tofao parati gibo sa asero. An hitrsura garo pormang mangko' asin binibilog paagi kan pagparako kan mga aserong tinabas gamit rivet o alambreng metal. Igwa ining hayapit na palda palibot asin an ibabaw pinalibotan nin matatarom na mga panas na balagbagan ikinaag sa ibabaw. An ibang bersyon igwang taklob magkaibong na talinga. An helmet na ini parati may dekorasyon na samno gibo sa lansang o sungoy na pinopormang pigurang pantasya. Hinahapinan ini sa interior nin mga sinalapid o sinirikmat na huyong bala'ba'. An Takula Tofao inuusar kan mga Nias na grupong etniko nin Indonesya.
Simbahan nin Obando
thumb|260x260px|Simbahan nin Obando An Simbahan nin Obando (midbid man bilang Parokyang Simbahan nin San Pascual de Baylon) iyo saro sa mga pinakagurang asin pinakamakasaysayang simbahan sa Filipinas. Mahihiling an parokya kaini sa banwaan nin Obando sa probinsya nin Bulacan, sa isla kan Luzon.
Itinogdas kan mga misyonerong Pransiskano, sa irarom kan wagayway nin Espanya, saro ining sityo na ginaganapan kan taunang tolong-aldaw na pagbayle sa Obando, bilang pagtaong onra asin pag-omaw sa tolong patron kaini: San Pascual Baylon, Santa Clara kan Assisi, asin an Ina kan Salambaw, sarong selebrasyon na nasambit ni Jose Rizal, an heroeng pambanwa kan Filipinas, sa mga pahina kan saiyang nobelang nasa tataramong Kastila, an Noli Me Tangere (sa Kabtang 6: Kapitan Tiyago). Kada bulan kan Mayo, isinasagibo kan mga parokyano asin ibang mga deboto an tolong-aldaw na Bayle sa Obando (dating bistado bilang Kasilonawan) sa laog kan simbahan, na sinusundan nin sarong prusisyon sa kalye.
Molly Antopol
thumb|Molly Antopol reads from her Book "The UnAmericans" Si Molly Antopol sarong parasurat sa kategoryang piksyon asin bakong-piksyon. Sagkod taon 2014, siya an paralektura bilang Jones Lecturer sa Stanford University.
Siya nakasal ki autor na si Chanan Tigay asin nag'eestar sinda sa San Francisco.
Buhay asin karera
Si Antopol namundag sa Culver City, California.
An pambungsod niyang kadamotan nin mga usipon The UnAmericans napublikar kan Pebrero 2014 kan W. W. Norton & Company. Kan 2014, an The UnAmericans nanominar para sa National Book Award.
Si Antopol ginana an 2015 New York Public Library Young Lions Fiction Award para sa The UnAmericans. Saiya man nakamit an gawad inapod na "5 Under 35" hale sa National Book Foundation., an French-American Prize, an California Book Award Silver Medal, asin an Ribalow Prize. An librong ini pinalista para sa PEN/Robert Bingham Prize for Debut Fiction, sa National Jewish Book Award, asin sa Barnes and Noble Discover Great New Writers Award, sa California Book Award, sa Sami Rohr Prize for Jewish Literature, asin sa Edward Lewis Wallant Award.
Sa New York Times, an kritikong si Dwight Garner paborableng pigkumpara an trabaho ni Antopol duman sa ki Grace Paley asin Allegra Goodman, na sinambit niya pang an mga sinurat ni Antopol "Fresh and offbeat… memorable and promising.” Sa pagrebyu kan The UnAmericans para sa NPR, si autor na Meg Wolitzer nagkomento na an mga usipon nagpapapungaw sa saro bako sana para sa mga nakaagi kundi sa ibang panahon sa halipot na piksyon na istorya, sa panahon na buruhay pa sinda Bernard Malamud, Isaac Bashevis Singer, asin Grace Paley sa kinaban.”
Siya dating Wallace Stegner Fellow asin presenteng Jones Lecturer sa Stanford University.
Siya kagresibe kan Radcliffe Institute fellowship sa Harvard University (2017), kan Berlin Prize sa American Academy sa Berlin (2017), asin sarong fellowship sa American Library sa Paris (2019).
Avidyā (Budismo)
An Avidyā (Sanskrit: अविद्या; Pāli: अविज्जा, Avijjā; Tibetano: ma rigpa) sa literaturang Budhista an komun na tinatradusir na "ignorance." An konsepto nanonongod sa pagigin ignorante o salang mga ideya manongod sa klase nin metapisikal na realidad, partikularmente manongod sa impermanensya asin anatta na mga doktrina manongod sa realidad. Ini an pinakacausa kan dukkha (pagsakit, kolog, dai pag - alangan), asin positibong sinasabi bilang enot na koneksyon, sa Budhistang penomenolohiya, sarong proseso na paorootrong nagbubunga nin pagkamundag.
Nasambit an Avidyā sa laog kan mga katokdoan na Budhista bilang ignoransya o dai pagkasinabotan sa laen-laen na konteksto:
Sa laog kan konteksto kan doseng takod nin nakadependeng ginikanan, an avidya tipikal na isinisimbolo nin sarong tawo na buta o nagsulot nin piring.
Ingles na Filipino
An Filipinong Ingles o Philippine English, arinman sa barayti kan Ingles (parehas dangan magkaano-ano sa Ingles) na katutubo sa Filipinas, kaiba an mga naggagaramit nin medya asin kadakulang mayoridad nin edukadong mga Pilipino.
Idrohino
thumb|311x311px|Sarong gas discharge tube na may laog na idrohino (H2) thumb|Emission spectra kan idrohino An idrohino, hidroheno, o idroheno (hidrogeno, Ingles: hydrogen) iyo an enot na elementong kimikal sa talaang peryodiko. An simbolo kaini iyo H asin may bilang atomiko na 1.
Nadiskobre ini ni Henry Cavendish kaidtong 1766. Kabale man sa mga karakter kaini an pagkakaigwa nin atomikong bilang na 1, atomikong gabat na 1.00797, punto nin pagkatunaw na 259.14 °C, punto nin pagkalakaga na 252.5 °C, densidad na 0.08988 gramo sa kada litro, asin balensiyang 1.
Sa ordinaryong temperatura asin presyon an idrohino iyo mayong kulay, mayong parong, dae metaliko, igwang sarong balensiyang elektron, asin marikas magkalayo kun nasa porma nin diyatomikong gas (may duwang atomo). Ini man ang pinakamagian asin pinakadakol o pinakalakop na elementong natural sa bilog na kinaban asin magin sa bilog na uniberso. Mahihiling an idroheno sa tubig asin sa gabos na organikong kompuwesto asin magin sa gabos nin may buhay. Ang idroheno man iyo may kakayahan na magkaigwa nin reaksyon sa kimikal na paagi sa kadakulon na mga elemento. Magin an mga bituon iyo igwang mga idroheno sa saindang plasmang estado. An elemento man na ini an ginagamit sa paggibo nin amonya — sarong alternatibong panggatong asin sa presente iyo mas epektibong ginikanan nin mga selulang panggatong (mga fuel cell).
Karl Hobbs
Si Karl Bernard Hobbs II iyo an Amerikanong coach sa men's college basketbol, sa ngunyan iyo an associate head coach sa Georgia Tech. Siya an dating head coach kan George Washington University Colonials men's basketbol na koponan.
Fang Ganmin
Si Fang Ganmin (15 1906 - Enero 1984) sarong Tsinong adal-Pranses na pintor, eskultor asin edukador, asin siya uminadal sa Paris alagad haros sa Tsina siya nag'estar sagkod pagkagurang. Siya minimirar bilang saro sa ama kan Tsinong parapintura sa oleo. Si Fang namundag sa Wenling county, probinsya nin Zhejiang. Nagpoon siyang mag'adal pagpintura kan 1924 asin nagduman sa Paris kan 1925, nag'enrol sa École nationale supérieure des Beaux-Arts, bagay na nangyari siya asin magkapirang kairiba na sinda Xu Beihong saka si Sanyu, an mga enot na mga Tsinong pintor na nag'adal abroad sa Pransya. Kan siya nagbalik sa Tsina, siya nagtukdo sa National Arts Academy, Hangzhou, asin nangagin propesor sa Western Painting Department igdi. Durante kan Rebolusyon Kultural, si Fang dinakop, binastos asin kinadogkadog nin mga Red Guards, asin saiyang obra biyo na rinunot. Siya nagadan kan 1984. An saiyang mga estudyante kabarali sinda sa Zao Wou-Ki, Chu Teh-Chun asin si Wu Guanzhong.
Taytay nin oras
Kan 1906, si Fang Ganmin namundag sa Wenling, Zhejiang kan Pebrero 15. An saiyang ama, si Fang Yue (midbid man sa pangaran na Xun Cheng), sarong opisyal na literaryong maykapot nin degree, na nagmajor sa adal nin mga ginuhit na mga 'kalingking' asin siya nagpublikar nin magkapirang libro kabali an "A Simple Approach to The Study of The Six Classes of Characters".
Kan 1920, si Fang nag'atender sa Andin High School sa Hangzhou, na duman luwayluway nahiling saiyang talento sa arte.
Kan 1924, nagpasiring siya sa Shanghai kan summer ta nag'apply sa Shanghai Academy of Fine Arts asin siya na'ako sa ikaduwang lebel kun saen siya nakakua nin edukasyon na may solidong pundasyon sa pagdrowing sa iorarom nin pagmato kan Rusong maestro na si V. Podgursky.
Bugkon
An bugkon (Ingles: southern giant slender-tailed cloud rat o southern Luzon giant cloud rat;  Phloeomys cumingi) sarong species nin kino sa pamilyang Muridae. Ini nakukua sana sa Filipinas, orog na sa Habagatan Luzon. An laba niya poon payo abot lubot pwedeng 44 sundo 48 sm. An ikog sinasabing napoon 32 abot 35 sm. An timbang niya yaon sa 1.45 abot 2.1 kg. An bugkon naghihitsurang arog kan mga kino sa oma alagad mas dakula nanggad, kolor itom o mairom na kayumanggihon na minsan garo kolor takla'. An saiyang mga mata asin talinga saradit sana.
Fang Ganmin
Taytay nin oras
Kan 1925, naghale siya sa Shanghai, nagpasiring sa Pransya ta makuang dagdag na adal.
Bugkon
Distribusyon
Ini nakukua sana sa Filipinas, orog na sa Habagatan Luzon. Nasiripan na ini sa Catanduanes, sa Aurora, Laguna, Rizal, asin probinsyang Quezon. Nahiling man ini sa Marinduque (Steere, 1890)
Erokan/kinakakan
Sa Bukid Isarog asin sa Catanduanes, an bugkon nakua sa naribaraw nang kababaan nin kadlagan sa langkaw na 150 metro abot 900 na metro. An mga nagpapasusong babaeng bugkon parati saro sana an ogbon pero minsan may duwa, asin an tolo maipong marhay mangyari. Sinda natataghan sa mga guang kan kahoy o mga troso. Aktibo sana kun banggi, nahanap sindang pagkakan sa mga itaas kan kahoy na kinakakan mga ogbos dahon o kan mga lambo' kan kawayan asin mga burak. Ini nadukayan man na nagkakakan nin mga kamote asin sayotes kaya hinihiling na pesteng hayop. Alagad, an bugkon dai pa man namimiligrong mapuho apesar darakopon kan mga parapuhag putyokan sa kadlagan huli sa karne kaini.
Dinastiya Song
An Dinastiya Song (960–1279) saro sa dinastiya imperyal nin Tsina na nagpoon kan 960 hanggan 1279. An dinastiya natugdas ni Emperador Taizu kan Song pakatapos na sapawan niya an trono ni Zhou, na nagtapos kan panahon nin Limang Dinastiya asin Sampolong Kahadean. An Song parati nagkakasiplingan sa kagurubay kaining Liao, Habagatan Xia asin Jin na mga dinastiya sa amnayan Tsina. Pakalihis nin pirang dekada nin armadong pakikilaban sa pagsurog sa habagatan Tsina, an dinastiya Song nadaog asin nasupil kan dinastiya Yuan na natugdas kan mga Mongol.
Pangana na pagsira
An abilidad nin sarong siraan na makarekober sa overfishing minadepende sa kun baga an pankagabsan na kapasidad sa pagdara asin pagkalain-lain kan ekolohikal na mga kamugtakan angay para sa recovery. An dramatikong mga pagbabago sa komposisyon nin ispesye pwedeng magresulta sa paghira kan ekosistema, kun sain an ibang equilibrium na pagbulos nin enerhiya kabilang an komposisyon nin ispesye na iba duman sa dati nang presente bago maarahit an orihinal na fish stock. Halimbawa, oras na i-overfish an trout, an karpa pwedeng i-exploit an pagbabago sa equilibria asin magsangli sa paaging imposible nang para sa trout na magpuon giraray nin populasyon.
Bugkon
Erokan/kinakakan
Nangyayari minsan an pagkasulo sa kadlagan huli ta an mga parapuhag inaamakan an mga tagoan kan mga bugkon sa pagdakop kaini, siring kan nangyari sa sarong parte kan Bgy. Panicuason na iyo an pig'osip kan peryodikong Bicol Mail kan nakaaging semana nin Abril 2019.
Pangana na pagsira
Puon kan pagtalubo kan mga negosyo nin pagsira sa bilog na kinaban kan dekada 50, an intensibong pagsira naglakop hali sa nagkapirang konsentradong lugar pasiring sa haros gabos na siraan. An scraping kan salog sa kadagatan sa bottom dragging nakakaraot sa mga korales, sponges asin iba pang benthic na ispesye na luhay kun magdakol asin magrekober, asin na nagtataong irukan sa mga ispesye nin komersyal na sira. An pagkaraot na ini binabago an pagdalagan kan ekosistema asin pwedeng permanenteng liwaton an komposisyon asin byodibersidad kan mga ispesye. An bycatch, an kolateral asin dai tinutuyong pagdakop kan ispesye sa pagsira, tipikal na binabalik sa kadagatan tangani sanang magadan sa mga pagkalugad o pagkalantad. An bycatch nagrerepresentar sa kwarter kan mga nadadakop sa dagat. Sa kaso nin pagdakop nin buyod, an bycatch limang beses na mas dakula kisa sa buyod na nadadakop.
Sarong report kan FAO kan 2020 an nagsabi na "kan 2017, 34 porsyento kan mga fish stock sa pankinaban na mga siraan sa dagat pinagklasipikar na overfished. An mga opsyon sa mitigasyon kabali an: Regulasyon kan gobyerno, paghali kan mga subsidyaryo, pagminimisa sa epekto nin pagsira, aquaculture, asin consumer awareness.
Fang Ganmin
Taytay nin oras
Kan 1927, si Fang nag'atender sa École des Beaux-Arts de Paris asin naglaog sa studio ni Jean-Paul Laurens, kadungan si Yan Wenliang. Palaen pa kan saiyang mga leksyon sa pagdrowing sa studio, siya parati nagbibisita sa mga galeriya asin mga museo asin nagtubo saiya an interes sa sinsabing 'post-impressionism'.
Petrolyo
An petrolyo (Ingles: petroleum), bistado man bilang krudo asin lana, iyo sarong natural, malagiyaw-itom na likido na mahihiling sa mga heyolohikal na pormasyon sa irarom nin kadagaan kan Kinaban. Harus ini pigliliwat sa paagi nin "refining" pasiring sa manlainlain na klase nin mga panggatong (fuel). An komposisyon nin petrolyo iyo nasusuway sa paagi nin teknik na inaapod na distilasyong praksyunal, halimbawa an separasyon nin sarong likidong salak pasiring sa mga partidong may mangibaibang punto nin pagkalakaga sa paagi nin distilasyon, tipikal sa paggamit nin sarong fractionating column. Pigbibilog ini nin mga natural na hidrokarburo nin manlainlain na molekular na gabat asin pwedeng magkaigwa nin iba pang mga organikong kompuwesto. An ngarang petrolyo nasasakop parehas an mga natural na dae pa naproseso na krudo sagkod an mga produktong petrolyo na pigbibilog nin mga naprosesong krudo. Bilang sarong fossil fuel, an petrolyo iyo nahahaman kun an dakulang kantidad nin mga gadan na organismo, kadaklan zooplankton asin algae, iyo nalubong sa irarom nin sedimentaryong gapo asin napasairarom sa parehong makusog na init asin presyon.
Fang Ganmin
Taytay nin oras
Kan 1929,inagom niya si Ms. Ai Lan Su, saiyang kaklase sa École des Beaux-Arts, sa Paris. Nagbalik sa Tsina kan winter asin siya naempleo sa Shanghai Private Xi n Hua Fine Arts Academy, alagad naglipat sa Shanghai Fine Arts University asin Shanghai Academy of Fine Arts.
Petrolyo
An petrolyo iyo harus nakukua sa paagi nin oil drilling. An drilling iyo gigibuhon sana pagkatpos nin pag-aada; nin istraktural na heyolohiya, sedimentary basin analysis, asin reservoir characterisation. An mga dae pa naghahaloy na mga pag-uswag sa teknolohiya iyo nagtaong dalan sa eksploytasyon nin iba pang dae-konbensyonal na materyales arug kan oil sands asin oil shale. Kapag nakua na, an lana iyo pigpoproseso asin sinusuway, pinakamadali na an distilasyon, pasiring sa mga manlainlain na produkto para sa direktang paggamit o sa pag-manupakturar, arug nin gasolina (petrol), diesel, asin kerosena pasiring sa aspalto asin kimikal na reagent na ginagamit sa paggibo nin mga plastik, pesticide, asin mga bulong. An petrolyo iyo ginagamit sa pagmanupakturar nin mahiwas na baryante nin mga materyal, asin ini iyo naeestima na an kinaban nagkokonsumo nin harus 100 milyong barrel kada aldaw. An produksyon nin petrolyo iyo may halangkawon na dilensya asin iyo importante para sa ekonomiya sa ika-20 na siglo, na an ibang nasyun iyo inaapod na "oil states", na nakakaguno nin signipikong ekonomiko asin internasyunal na kapangyarihan huli sa saindang pagkontrol sa produksyon nin petrolyo.
Fang Ganmin
Karera
Si Fang Ganmin nag'adal sa Shanghai Meizhuan sa pagmato ni Jean-Pierre Laurens (1875–1932), aki ni Jean-Paul Laurens (1838 – 1921), sa École nationale supérieure des Beaux-Arts, poon 1926 sundo' 1929, na kasarabay niya mga artistang arog ki Yan Wenliang. Siya nagtukdo sa Jin Xinhua AFA, Shanghai, asin sa Hangzhou Academy.
Petrolyo
An eksplorasyon nin petrolyo iyo igwang signipikong negatibong pangkapalibotan asin sosyedad na konsekwensya. Halimbawa na an ekstraksyon, refining, asin pagsulo nin petrolyong panggatong na gabos minaluwas nin dakulang kantidad nin mga greenhouse gases, kaya an petrolyo iyo saro sa mga mayor na kontributor sa pagbabago nin klima: asin parte nin industriya kan petrolyo iyo aktibong naghahaman nin mga paaging siyentipiko asin polisiya sa paglikay sa krisis sa klima. Iba pang negatibong impak iyo an eksplorasyon asin eksploytasyon sa mga ginikanan nin petrolyo, arug kan oil spills, asin polusyon sa ere sagkod tubig sa mga sityo nin utilisasyon. Gabos na ining pangkapalibotan na impak iyo may direktang konsekwensya sa salud nin katawohan. An lana iyo man ginikanan nin pag-iriwal na minaresulta sa mga giyera asin iba pang klase nin dae-pag-uruyunan (halimbawa an, an dilensya sa lana iyo naggastos sa Islamic State of Iraq and the Levant). An produksyon nin petrolyo iyo piglalaoman na pinakahalangkaw bago an 2040 kun sain an mga pankinabang ekonomiya babawasan an saindang paggamit nin petrolyo bilang parte nin climate change mitigation asin sarong transisyon pasiring sa renewable energy asin electripikasyon. Ini iyo naglalaom na magkaigwa nin signipikong impak sa ekonomiya poon sa pagpirirma sa transisyon asin pagsimbag sa istandard na mga pagsadiri nin industriyang petrolyo.
Fang Ganmin
Karera
Kan mga taon na 1930, si Fang Ganmin, kairiba mga ibang artista na sinda Xu Shaozeng, Guo Guni, Li Jingfa asin Zhu Yingpeng, pinagtugdas an Changfeng Society para sa pag'adal nin Pagpinturang Sulnopan.
Kan 1951 asin 1952, sarong kampanya kontra arteng modernista, na sa pagkondenar susog sa Sobyet mga burgis asin pormalista, pigpwersa si Lin Fengmian asin si Wu Dayu na maghale sa akademya nin arte sa Hangzhou asin magbalik sa Shanghai. An Realismo iyo an mas natatama daa na istilong progresibo. Si Fang Ganmin nahimong magpawalat alagad siya inaapi-api asin kinokondenar huli sa istilo niyang moderno.
Durante kan Rebolusyon Kultural, si Fang, na nakondenar na anti-rebolusyon huli sa saiyang istilong modernong artistiko, nakua siyang iparada sa palibot kan National Academy of Art sa Hangzhou, tinta asin pinta inula sa saiyang pagkatawo manta na siya tinutuya-tuya' asin linalamuda'. Si Fang pinagkulong pirang beses kan mga Red Guards nin halawig. ==Mga obra Sa mga amay na pintura ni Fang, duwa an mauunabihan. An mga ini eksersays sa Kubistna pasistema, asin natao sa pigura kaini, na pareho huba, na pinipinta, nin epektong geometrical asin sculptural, alagad bako idtong garo parasa' na epekto sa retrato siring kan ki Braque. Saro kaini iyo an Melody in Autumn (1934). an saro pa iyo an "White Doves" (1932), na napresentar nin geometrikong porma na garo mansana naglaladawan nin Kubismo, asin alagad igwa mga lahid nin Art-Deco estruktural na garo magarbo.
Eric Lopez
Si Eric Lopez (Havana, Abril 20, 1978) dating sarong Amerikanong entertainer.
Fang Ganmin
Karera
Sa pagtuya, an saiyang mga estudyante inaapood saiyang istilo na fang (‘kwadrado’), na pagkalwag sa saiyang apelyidong Fang, na iyo man palan ngani an sarong karakter kan Tsinong kataga na boot saboihon 'kubiko'.
Asupre
thumb|Mineral na igwang asupre An asupre o sulpura (azufre, Ingles: sulfur) iyo sarong kimikal na elemento na igwang bilang atomikong 16. Ini inapod man na ubat o manilang kan mga enot na panahon. Igwang ining simbolong S.
Ini iyo harus sarong multibalente na bakong metal. An asupre, sa katutubong klase, iyo matamlay na giyaw na crystal line solid. Sa kalibotan, harus ini mahihiling na purong elemento asin mga mineral na asuprido sagkod asuprata. Saro ining esensyal na elemento para sa buhay asin mahihiling ini sa mga asidong amino na: cysteine sagkod methionine. Ginagamit ining pataba, pero yayaon man ini sa pulbura, posporo, insecticide asin fungicide. An elementong asupre na kristal iyo harus hinahanap kan mga nangongolekta nin mga mineral uli sa matingkad kaining mga sukol na polihedron. Ini man iyo bistado sa paglinig nin mga ati sa lawas sa mga sabong may salak na sulfur. Inaapod man ining brimstone sa tataramong Ingles.
Skyscraper
An skyscraper iyo an halangkaw, padagos na naiistaran na edipisyo na igwa nin nagkapirang eskalon. An mga modernong gunuan sa ngunyan piglaladawan an mga skyscraper bilang kisswera 109 metro (330 piye) o 150 metro (490 piye) sa langkaw, minsan ngani mayo nin unibersal na pig-aako na depinisyon, laen kan pagigin halangkawon na edipisyo.
Avidyā (Hinduismo)
An Avidyā sarong katagang Sanskrito na an literal na kahulogan iyo an ignoransya, salang pagsabot, salang kaaraman, asin kabaliktaran iyan kan vidya. Ginagamit iyan sa mahiwas na mga tekstong Hindu, kaiba an Upanishad, asin sa iba pang relihiyon na Indian arog kan Budhismo asin Jainismo, partikularmente sa konteksto kan metapisikal na realidad.
An Avidyā, sa gabos na sistema nin Dharmic, nagrerepresentar sa pundamental na ignoransya asin salang paghona kan pambihirang kinaban. Alagad, an mga relihiyon na Indiyan dai nagkakaoroyon sa mga detalye, halimbawa sa Hinduismo na kinokonsiderar an sarong pagnigar asin salang pagsabot kan Atman (kalag, sadiri) bilang sarong porma nin Avidya, asin sa Budhismo na kinokonsiderar an pagnigar asin salang pagsabot sa An-atman (bakong kalag, bakong sadiri) bilang sarong porma nin Avidya.
Kumbensyon sa Aarhus
An UNECE Convention on Access to Information, Public Participation in Decision-making and Access to Justice in Environmental Matters, na mas midbid sa apod na Kumbensyon sa Aarhus, pigpirmahan kan 25 Hunyo 1998 sa Danes na syudad nin Aarhus. Nagkapwersa ini kan 30 Oktubre 2001. Kan Marso 2014, igwa ini nin 47 partido—46 na estado asin an European Union. An gabos na nagratipikang estado yaon sa Europa asin Katahawan na Asya. Pigpunan iaplikar kan EU an mga prinsipyo kan Aarhus sa lehislasyon kaini, nangungurog digdi an Water Framework Directive (Directive 2000/60/EC). An Liechtenstein asin Monaco nagpirma sa kumbensyon alagad dai ini rinatipikar.
An Aarhus Convention nagtatao kan mga publikong karapatan mapadapit sa akses sa impormasyon, publikong partisipasyon, asin akses sa hustisya, sa mga proseso nin paggibo nin desisyon kan gobyerno dapit sa mga bagay manungod sa lokal, nasyunal, transboundary na kapalibutan. Ini nakasentro sa mga interaksyon kan publiko asin mga pampublikong awtoridad.
Laog
An Aarhus Convention sarong multilateral na kasunduan kapalibutan na sa paagi kaini urog na madadagdagan an mga oportunidad para sa mga namamanwaan na magkaigwang akses sa impormasyon manungod sa kapalibutan asin silag asin masasarigan na mga susundon maasegurar. Paagi ini tanganing mas mapakaray an network sa pankapalibutan na paggogobyerno, asin nag-iintrodusir nin reaktibo asin mapagtitiwalaan na relasyon sa kan sosyedad sibil asin mga gobyerno asin nagdadagdag an pagigin bago kan sarong mekaniko na namukna tanganing tawan nin poder an halaga nin publikong partisipasyon sa proseso nin paggibo nin desisyon asin naggagarantiya an akses sa hustisya: sarong "governance-by disclosure" na nanginginot sa sarong pagbabago pasiring sa sarong sosyedad na responsable sa kapalibutan. An Aarhus Convention pig-draft man nin mga gobyerno, na an kahagadan nanggad iyo an partisipasyon kan mga NGO, asin ini legal na obligasyon para sa gabos na Estado na nagratipikar kaiyan na nagigin mga Partido. Kabilang sa huri iyo an EC, na kun siring igwa kan gibuhon na siguraduhon an pagkuyog bako sanang sa laog kan mga myembrong Estado kundi pati sa mga institusyon kaini, an gabos na grupo na naggigibo nin mga katongdan sa pag-administrar sa publiko. An kada Partido igwa kan kapanugaan na suportaran an mga prinsipyo na yaon sa kumbensyon asin maghaman nin sarong nasyunal na report, na pirmeng inaako an sarong konsultatibo asin silag na proseso.
Iksan
An iksan iyo an kabtang kan abdomen sa pag-ultanan kan tadyang asin piad. Sa mga tawong may balikngkinitan na hawak, an iksan iyo an pinakahayakpit na parte kan torso.
An waistline nanonongod sa linyang horizontal kun saen an iksan iyo an pinakahayakpit, o sa pankagabsan na itsura kan iksan.
Sukol kan iksan
An iksan parating pigsusukol sa pinakasadit na sirkumperensya kan natural na iksan, parating sa ibabaw sana kan pusod. Kun saen an iksan sarong convex imbes nang concave, siring kan pagbados asin obesidad, an iksan pwedeng sukolon sa sarong vertical na lebel 1 pulgada sa ibabaw kan pusod.<ref name="Brown">
Tubig sa irarom kan Antartika
thumb|400x400px|SI ABWA naporma sa Kadagatan nin Timog hale sa ibabaw nin tubig na naglilipot sa polinya. An tubig sa irarom kan Antartika (Ingles: Antarctica Bottom Water (ABW)) iyo an klase nin masa nin tubig sa Habagatan na Kadagatan na nakapalibot sa Antarctica na may temperatura na nag - iitok puon $0.8 habanggan 2°C (35°F), sustansia puon 34.6 haggang 34.7 psu. Pagigin Sadiri lagduan na tubig sa kadagatan, an AABW manonompongan na nasa rarom sa 4000 kalabaan kan gabos na planggana sa kadagatan na may koneksion sa Kadagatan sa Timog.
Karolina Bielawska
Si Karolina Bielawska (namundag 11 Abril 1999) sarong Polakong modelo, tagapesentar sa telebisyon, asin beauty queen na kinoronahan nin Miss World 2021. Siya an nagin ikaduwang titleholder na taga Poland, an inot iyo si Aneta Kręglicka na nanggana sa pagarayonan kan 1989.
Tubig sa irarom kan Antartika
Sirkulasyon
An katubigan sa irarom kan antartika iyo an linalang sa sarong kabtang huli sa dakulang pagtumba sa tubig sa kadagatan.
An tubig sa irarom kan antartika napoporma sa Wedyll asin Rosss Seast, harani sa Baybayon nin Adélie asin ni Cape Darnley hale sa ibabaw kan tubig na naglilipot sa polynya asin sinusupsup an yelo. . An napapalain kabtang kan tubig na Antartika iyo an malipot na doros sa ibabaw na hinahawas an kontinente Antartika. An doros sa ibabaw nagpapangyari sa mga polynya na nagbubukas kan tubig sa mas dakol pang doros. An An Antartik doros na ini mas makosog durante kan mga bulan nin tiglipot asin sa siring an Antarticikong pagporma nin tubig mas pronombre sa panahon nin tiglipot. An tubig sa dagat pinayayaman nin asin hale sa pagkaporma sa dagat. Huli sa nag - oorog na pagkadigtaan kaiyan, iyan nagbobolos pasiring sa marhen na Antartiko asin nagpapadagos paamihanan sa irarom. Iyan an pinakagrabeng tubig sa daing bayad na kadagatan, asin sa irarom nin iba pang irarom asin panlaog na katubigan sa kadaklan na parte kan hemisperyo sa timog. An Weddell Sea Bottom Water iyo an pinakagrabeng elemento kan tubig na irarom kan Antartik.
Ipinaririsa nin ebidensia na an pagprodusir nin tubig sa Antarctik irarom kan tubig paagi sa Holocene (huring 10,000 na taon) mayo sa daing pondong kamugtakan; an boot sabihon na an mga produksion nin tubig sa irarom nagliliwat sa laog kan Antartic marhen sa laog nin dakol na dekada sagkod sa mga siglo bilang mga kondisyon sa pag - eksister nin pagbabago kan polynyas. Halimbawa, an pagkalkulo kan Mertz Glacier, na nangyari kan 12-13 Pebrero 2010, dramatikong liniwat an palibot sa pagprodusir nin tubig sa irarom, na nagreprodusir nin sagkod sa 23% sa rehion nin Adelie Land. An ebidensia hale sa mga tindahan nin sementeryo, na may laog na mga suon nin krus na may mga katambay na nagpaparisa nin mga kabtang nin mas makosog na sulog, na tinitipon sa Mac.Si Robertson shelf asin Adélie Land nagsusuherir na sinda nagbago "sa" asin "nagkakaepekto giraray " bilang mahalagang mga lugar sa irarom kan tubig sa nakaaging nagkapirang ribong taon. too|thumb|SI ABUWIR nagbobolos sa Equatorial Atlantiko
Dagat Atlantiko
An Vema Channel, sarong hararom na taktika sa Rio Grande Rise kan Timog na Atlantiko sa 31,3°S 39.4°W, An sarong mahalagang kabtang para sa irarom ng Antartic and  Weddel Sea Bottom  An Bottom Water pagbalyo sa ibang lugar  sa timog Mga sarong-ikatalong kan tubig sa amihanan na nagbobolos sa Antartico an minalaog sa Guiana Basin, sa pangenot sagkod sa kabangaan kan Equatorial Channel sa 35%W. An saro pang kabtang kaiyan minaagi sa Romanong Fracture Zone sa sirangan na Atlantiko.
Sa Guiana Basin, sa solnopan nin 40°W, an tusong topograpiya asin an makosog, pasirangan na nagbobolos nin hararom sa solnopan na sulog tibaad makaolang sa tubig na Antartic sa solnopan: Sa siring, kaipuhan na paamihanan iyan sa sirangan na bakilid kan Ceará Rise. Sa 44°W, sa amihanan kan Ceará Rise, an irarum kan Antarticikicnagbobolos pasolnopan sa laog kan plasa. An sarong dakulang parte kan tubig na Antartika minalaog sa sirangan na Atlantiko paagi sa Vema Fracture Zone. too|thumb|Mga Dalan nin AABWO
Dagat Indio
Sa Kadagatan nin India, an Crozet-Kerguelen Gap nagtotogot sa Antartik ibaba kan tubig na bumalyo pasiring sa ekwador. An mobimientong ini sa amihanan para sa 2.5 Sv. Inaabot nin 23 na taon an Antartik Bottom Water tanganing makaabot sa Crozet-Kerguelen Gap. Sa Timog nin Aprika, an tubig na Antartico minabolos paamihanan paagi sa Agulhas Baisin dangan pasirangan sa Agulhas Pasage asin sa timog na parte kan Agulhas Plateau hale sa lugar na iyan ibinalyo sa Mozambique Bain.
Zoonosis
An zoonosis sarong nakakaulakit na hilang dara nin sarong pathogen (sarong nakakaulakit na ahente, arog nin bacterium, virus, parasito, o prion) na nagdakit hali sa sarong hayop (sa parate sarong bertebrado) pasiring sa sarong tawo. Sa parate, an inot na inulakitan na tawo nagpapaabot kan nakakaulakit na ahente sa dai mababa sa saro pang tawo, na na iyo man an maulakit sa iba.
Kompwestong kimikal
An sarong pormulang kimikal iyo pig-iispesipika an bilang nin mga atomo kan kada elementong yaon sa sarong kompwestong molekula, gamit an istandardong pagpapalipot nin mga elementong kimikal asin numerikal na subskripto. Halimbawa, an sarong molekula nin tubig igwang pormula na H2O na nagpapahiling nin duwang hidroheno na mga atomo na nakasugpon sa sarong oksihenong atomo. Nagkapirang mga kompwestong kimikal an igwang unikong numerong CAS na pigtatao nin Chemical Abstracts Service. Sa kinaban, mas dakol sa 350,000 na kompwestong kimikal (kabali an mga salak nin mga kimikal) an nairehistro para sa produksyon asin paggamit.
Zoonosis
Mayor na modernong mga hilang arog kan hilang na Ebola virus asin salmonellosis mga zoonosis. An HIV sarong hilang na zoonotic na ipinasa sa mga tawo kan inot na kabtang kan ika-20 siglo, alagad ngunyan nag-mutate na ini sa sarong lain na hilang nin tawo sana. An kadaklan na mga strain kan bird flu asin swine flu mga zoonosis, an mga virus na ini nagsasalak sa mga strains nin pantawong flu asin pwedeng magkawsa nin pandemya arog kan 1918 Spanish flu or an 2009 swine flu. An impeksyon na taenia solium saro sa mga napapabayaan na tropikal na hilang na igwang darang kahaditan sa publikong salud asin beterinarya sa mga endemikong rehiyon. An mga zoonosis pwedeng ikawsa nin raya nin mga pathogen arog kan kakaluwas pa sanang mga virus, bacteria, fungi asin mga parasito; sa 1,415 na midbid nang mga pathogens na nakakaulakit sa tawo, 61% an zoonotiko. Kadaklan sa mga hilang kan tawo guminikan sa mga hayop; minsan siring, mga hilang sana na parating imbweldo sa pagpasa gikan sa bakong tawo pasing sa tawo, an ibinibilang na direktang zoonosis.